דוד סמסון

הרב דוד סמסון (נולד ב-1956) הוא ראש ישיבה לדוברי אנגלית השייכת לישיבת נתיב מאיר. בעבר ייסד ועמד בראש כמה ישיבות ומוסדות. מחבר ספרים.

==ביוגרפיה==
נולד בבולטימור שבארצות הברית. סבו היה הרב חיים אליעזר סמסון, תלמיד ישיבת לומז'ה וראש ישיבה באקדמיה התלמודית של בולטימור בה גם למד.

עלה לבדו מארצות הברית לישראל בגיל 16. למד בבית המדרש לתורה B.M.T. אצל הרב דוד חי הכהן, הרב יצחק שטיינר וראש הישיבה הרב משה הורוביץ.

לאחר מכן למד 13 שנה בישיבת מרכז הרב, מפיהם של הרב צבי יהודה הכהן קוק והרב אברהם שפירא. החברותא שלו היה הרב יהודה חזני. בד בבד החל להעביר שיעורים במכון מאיר, וללמד בישיבת ניר קריית ארבע.

שימש במשך כשבע שנים מורה דרך בישיבת שעלבים, שימש כאחראי על לימודי אמונה ב"מכון מאיר" ובמשך שנים העביר שיעור יומי בתנ"ך.

לאחר מכן פתח מקום לקירוב ליהדות ברוח הציונות הדתית שנקרא Israel connection. יחד עם במאי הקולנוע צבי פישמן.

שימש כאחראי על בחורי חו"ל בישיבת עטרת כהנים, ובמקביל למד בכולל האידרא של הרב שלמה גורן.

לימד בישיבת ירושלים לצעירים כ-15 שנה. במקביל שימש הרב סמסון ראש כולל לדיינות בישיבת ניר בקריית ארבע, כתב מספר ספרים באנגלית במשנת הראי"ה קוק ובנו הרצי"ה (בשיתוף עם צבי פישמן), שימש כמרצה במכללת ליפשיץ והיה חבר במכון "הלכה ברורה".

שימש כרב קהילה דתית לאומית בשכונת הר נוף, ירושלים.

שימש כדיקן בית הספר העירוני הדתי 'מעלה' המטפל באוכלוסייה על סף נשירה ונוער בסיכון. ייסד קבוצה של בתי ספר תיכוניים לבני נוער בסיכון. שימש מספר שנים כראש ישיבת "לך לך", בית ספר נייד לנוער בסיכון. בשנת 2008 ייסד והתחיל ללמד ב-YTA, ישיבה תיכונית לדוברי אנגלית הממוקמת בירושלים. בנוסף ייסד את YTA לנערות, תוכנית דומה לנערות שבקריית יובל. בחודש ספטמבר 2011 יסד ישיבה תיכונית שלישית לדוברי אנגלית הנמצאת בכפר סבא.

כיום עומד בראש ישיבה לדוברי אנגלית המסופחת לישיבת נתיב מאיר.

מתגורר בירושלים ונשוי לעדי בתו של הרב מאיר אליטוב, מייסדת ומנכ"לית ארגון עשה לך רב, אב לשבעה וסב לנכדים.

==ספרים תורניים באנגלית שפרסם יחד עם הרב צבי פישמן==
פרסם ביחד עם צבי פישמן ספרים באנגלית המבוססים על תורתם של הרב אברהם יצחק הכהן קוק והרב צבי יהודה הכהן קוק

<div class="mw-content-ltr">
* Samson, David; Tzvi Fishman, Torat Eretz Yisrael, Jerusalem: Torat Eretz Yisrael Publications, 1991
* Samson, David; Tzvi Fishman, Lights On Orot, Jerusalem: Torat Eretz Yisrael Publications, 1996, 
* Samson, David; Tzvi Fishman, War and Peace, Jerusalem: Torat Eretz Yisrael Publications, 1997, 
* Samson, David; Tzvi Fishman, The Art of T'Shuva, Jerusalem: Beit Orot Publications, 1999, 
* Samson, David; Tzvi Fishman (Editor), Ask the Rabbi, Arutz Sheva Publications, 2005, .
</div>
* בקיץ 2023 יצא לאור ספרו "ספר התיקו" בו פשט את כל ספיקות התיקו שבתלמוד. בהקדמתו לספר רמז שזכה לגילוי אליהו שפשט בפניו את ספיקות התיקו, בהתאם למסורת לפיה תיקו ראשי תיבות: תשבי יתרץ קושיות ואבעיות.
* ליקט פנינים מתוך "אורות התשובה" של הרב הראי"ה קוק, ויצר – יחד עם פסיכולוגים – מארז כרטיסיות בנושא התשובה בשם "ניצוצות התשובה".

==קישורים חיצוניים==
* [http://www.yeshiva.org.il/midrash/?orderby=13 שיעוריו], באתר ישיבה
* [http://www.meirtv.co.il/site/rabbis.asp?rabbi=4137 שיעוריו] בערוץ מאיר
* 
* [https://www.youtube.com/watch?v=8mED99ZdNVI כתבה בערוץ 1 על הרב דוד סמסון וישיבתו], באתר יוטיוב, 13 ביוני 2007
* 
* [https://musaf-shabbat.com/2011/01/27/הכול-נפתח-לי-דוד-סמסון/ הכל נפתח לי], מאמר באתר מקור ראשון, 27 בינואר 2011
* 

קטגוריה:בוגרי ישיבת מרכז הרב
קטגוריה:ציונות דתית: אנשי חינוך
קטגוריה:רבני ישיבת ירושלים לצעירים
קטגוריה:תלמידי הרצי"ה קוק
קטגוריה:תלמידי הרב אברהם אלקנה שפירא
קטגוריה:רבני ישיבת ניר קריית ארבע
קטגוריה:ראשי כולל אברכים ישראלים
קטגוריה:סגל מכון מאיר
קטגוריה:ישראלים ילידי ארצות הברית
קטגוריה:עולים בשנות ה-1970
קטגוריה:רבני ישיבת עטרת ירושלים
קטגוריה:מחברי ספרי מוסר ומחשבה
קטגוריה:הר נוף: רבנים
קטגוריה:ישראלים שנולדו ב-1956